சுஷ்மிதாவைக் கத்தியால் குத்திய இளைஞரை பிடித்துக் கொடுக்க மட்டும் பப்பியும் பெப்சியும் உதவவில்லை. சுஷ்மிதா ஆட்டோவில் ஏறி மருத்துவமனைக்குச் சென்ற போதும் ஆட்டோவின் பின்னாடியே ஓடிச் சென்று 'பத்திரமாக செல்கிறாரா' என்றும் பார்த்தன. இந்த காட்சிகள் அனைத்தும் சி.சி.டி.வி கேமராவில் பதிவாகியுள்ளன. தொலைக்காட்சிகளும் செய்தியாக ஒளிபரப்ப நாய்களின் நன்றியுணர்வு கண்டு, அந்த பகுதி மக்கள் நெகிழ்ந்து போயிருக்கின்றனர். பப்பிக்கும் பெப்சிக்கும் ஆரத்தி எடுத்து பொட்டு வைத்து மகிழ்ந்துள்ளனர் அந்த பகுதியைச் சேர்ந்தவர்கள்.